open-index/open-wikipedia-markdown huggingface dataset:
Μαρκ Μπράντκε

Ο **Μαρκ Ρόμπερτ Μπράντκε** (γεννημένος στις 27 Σεπτεμβρίου 1968) είναι Αυστραλός πρώην διεθνής καλαθοσφαιριστής. Έχει ύψος 2,08 μέτρα και αγωνιζόταν τόσο ως σέντερ όσο και ως πάουερ φόργουορντ.

## Καριέρα
Ο Μάρκ Μπράντκε υπέγραψε το πρώτο του επαγγελματικό συμβόλαιο το 1988 στους Αδελαΐδα Σούπερ Σίξερς, ομάδα της Αυστραλίας, στην οποία παρέμεινε μέχρι το 1992.

Το 1992 πραγματοποίησε ένα σύντομο πέρασμα από την Ισπανία και τη Χούβερ Μούρθια.

Το 1993 επέστρεψε στην Αυστραλία, στην οποία παρέμεινε μέχρι το 2007, με εξαίρεση τη σεζόν 1996-1997 (Φιλαδέλφεια 76ers) και τη σεζόν 2002-03 (Ολυμπιακός Πειραιώς). Συγκεκριμένα αγωνίστηκε στους Μέλμπουρν Τάιγκερς (1993-96, 1997-02, 2003-05) καθώς και στους Μπρίσμπεϊν Μπούλετς (2006-07).

Μετά το πέρας της περιόδο 2006-07, ο Μαρκ Μπράντκε αποφάσισε να αποσυρθεί από την ενεργό δράση και να βάλει τέλος στην πολυετή καριέρα του.

## Διεθνείς συμμετοχές
Ο Μαρκ Μπράντκε έχει πραγματοποιήσει αρκετές συμμετοχές με την εθνική ομάδα καλαθοσφαίρισης της Αυστραλίας.

Συγκεκριμένα, έχει συμμετάσχει στο Παγκόσμιο Πρωτάθλημα του 1996, καθώς επίσης και στους Ολυμπιακούς Αγώνες του 1996 αλλά και του 2000.

## Τίτλοι
* 3 Πρωταθλήματα Αυστραλίας: (1993, 1997, 2007) 

## Παραπομπές


## Πηγές
* https://web.archive.org/web/20180201230023/http://www.hri.org/news/greek/mpegrb/2002/02-09-10.mpegrb.html

## Εξωτερικοί σύνδεσμοι
* 

Κατηγορία:Αυστραλοί καλαθοσφαιριστές
Κατηγορία:Καλαθοσφαιριστές Μούρθια
Κατηγορία:Καλαθοσφαιριστές Φιλαδέλφεια 76ers
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές αυστραλιανών συλλόγων
Κατηγορία:Πάουερ φόργουορντ
Κατηγορία:Σέντερ
Βέλικο Μρσιτς

Ο **Βέλικο Μρσιτς** (κροατικά: *Veljko Mršić*, γεννημένος στις 13 Απριλίου του 1971) είναι Κροάτης παλαίμαχος πρώην διεθνής κλαθοσφαιριστής. Έχει ύψος 201εκ αι αγωνιζίταν στη θέση του σούτινγκ γκαρντ.

## Καριέρα
Ο Βέλικο Μρσιτς έκανε τα πρώτα του μπασκετικά βήματα το 1987 στην τοπική Μπόρατς Καπλίνα. 

Το 1989 υπέγραψε το πρώτο του επαγγελματικό συμβόλαιο συνεργασίας με την ΚΚ Τσιμπόνα Ζάγκρεμπ, στην οποία παρέμεινε μέχρι το 1995.

Την περίοδο 1996-97 αγωνίστηκε αρχικά με τη Νέσας κι έπειτα με τη Ζάλγκιρις Κάουνας.

Το 1997 επέστρεψε στην ΚΚ Τσιμπόνα Ζάγκρεμπ, και ένα χρόνο μετά ταξίδεψε στην Ιταλία με προορισμό τη Βαρέζε.

Το 1999 μεταπήδησε στην ισπανική Μάλαγα στο οποίο παρέμεινε μέχρι το 2002. Το καλοκαίρι του έτους εκείνου μετεγγράφη στον Ολυμπιακό Πειραιώς στον Οποίο ωστόσο παρέμεινε για λίγους μόνο μήνες.

Τη διετία 2002-03, ο Μρσιτς αγωνίστηε στις Σαν Ζοσέπ Ζιρόνα (Ισπανία), Ολίμπια Μιλάνο (Ιταλία) και Γρανάδα (Ισπανία).

Τη διετία 2004-2005 αγωνίστηκε με τις ΚΚ Σπλιτ (κροατία), Ούλκερ - Σπορ (Τουρκία) και Κίεβο (Ουκρανία).

Μετά το πέρας της περιόδου 2004-2005, ο Βέλικο Μρσιτς αποφάσισε να αποσυρθεί από την ενεργό δράση και να βάλει τέλος στην καριέρα του.

## Διεθνείς συμμετοχές
Ο Βέλικο Μρσιτς έχει πραγματοποιήσει αρκετές συμμετοχές με την Εθνική ομάδα καλαθοσφαίρισης της Κροατίας.

Συγκεκριμένα, έχει αγωνιστεί στα Ευρωμπάσκετ του 1993, του 1995, του 1999 και του 2001. Επίσης, έχει συμμετάσχει στο Παγκόσμιο Κύπελλο του 1994 και στους Ολυμπιακούς Αγώνες του 1996.

## Προπονητική καριέρα
Ο Βέλικο Μρσιτς, ένα χρόνο μετά την απόσυρσή του από την ενεργό δράση, αποφάσισε να συνεχίσει την ενασχόλησή του με το άθλημα της καλαθοσφαίρισης από το πόστο του προπονητή.

Μέχρι σήμερα, έχει υπάρξει προπονητής της ΚΚ Σπλιτ (2006), της Βαρέζε (2007) και της ΚΚ Τσιμπόνα Ζάγκρεμπ (2012)

## Παραπομπές


## Πηγές
* http://sports.in.gr/article/?aid=400603
* http://sports.in.gr/article/?aid=414577

Κατηγορία:Κροάτες καλαθοσφαιριστές
Κατηγορία:Κροάτες προπονητές καλαθοσφαίρισης
Κατηγορία:Καλαθοσφαιριστές Τσιμπόνα Ζάγκρεμπ
Κατηγορία:Καλαθοσφαιριστές Ζάλγκιρις Κάουνας
Κατηγορία:Καλαθοσφαιριστές Παλλακανέστρο Βαρέζε
Κατηγορία:Καλαθοσφαιριστές Μάλαγας
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Ούλκερσπορ
Κατηγορία:Καλαθοσφαιριστές Εθνικής Κροατίας
Κατηγορία:Καλαθοσφαιριστές ιταλικών συλλόγων
Κατηγορία:Καλαθοσφαιριστές Γρανάδας
Κατηγορία:Καλαθοσφαιριστές Σπλιτ
Κατηγορία:Καλαθοσφαιριστές Κιέβου
Κατηγορία:Καλαθοσφαιριστές Ευρωμπάσκετ 1995
Κατηγορία:Προπονητές καλαθοσφαίρισης κροατικών συλλόγων
Κατηγορία:Προπονητές καλαθοσφαίρισης ιταλικών συλλόγων
Νιχάτ Εμρέ Εκίμ

Ο **Νιχάτ Εμρέ Εκίμ** (γεννημένος στις 10 Αυγούστου 1980) είναι Τούρκος καλαθοσφαιριστής. Έχει ύψος 206εκ και αγωνίζεται ως πάουερ φόργουορντ.

## Καριέρα
Ο Νιχάτ Εμρέ Εκίμ ξεκίνησε την επαγγελματική του καριέρα το 1998, όταν και υπέγραψε το πρώτο του επαγγελματικό συμβόλαιο με την τουρκική Νταρουσάφακα Σπορ, στην οποία παρέμεινε για τρία χρόνια.

Το 2001 άφησε την Τουρκία και ταξίδεψε με προορισμό τη γειτονική Ελλάδα και συγκεκριμένα τον Ολυμπιακό Πειραιώς. Στην ελληνική ομάδα ωστόσο έμεινε για λίγους μόνο μήνες.

Το υπόλοιπο της περιόδου 2001-02, ο Νιχάτ Εμρέ Εκίμ αγωνίστηκε στο Στρασβούργο, ομάδα της Γαλλίας.

Το 2002 επέστρεψε στην Τουρκία για λογαριασμό της Τουρκ Τέλεκομ, ωστόσο μετά από λίγο καιρό μεταπήδησε στην Φενερμπαχτσέ Σπορ Κουλουμπού, στην οποία παρέμεινε για περίπου τρία χρόνια.

Την περίοδο 2005-06 αγωνίστηκε με τη φανέλα της Μερσίν, ενώ από το 2006 μέχρι και το 2008 αποτελούσε παίκτη της Τέκελσπορτ.

Το καλοκαίρι του 2008, ο Νιχάτ Εμρέ Εκίμ υπέγραψε πολυετές συμβόλαιο με την Ερντέμισπορ.

Σήμερα, αγωνίζεται με τη φανέλα της τουρκικής Ανκάρα Έρα.

## Παραπομπές


## Πηγές
* http://basketball.eurobasket.com/player/Emre_Ekim/Turkey/Erdemirspor/34803

Κατηγορία:Τούρκοι καλαθοσφαιριστές
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Τουρκ Τέλεκομ
Κατηγορία:Καλαθοσφαιριστές Μέρσιν Μπουγιουκσεχίρ Μπελεντιγέσι Σ.Κ.
Κατηγορία:Καλαθοσφαιριστές Φενέρμπαχτσε
Κατηγορία:Καλαθοσφαιριστές Ερντεμίρσπορ
Κατηγορία:Καλαθοσφαιριστές Νταρουσάφακα
Κατηγορία:Καλαθοσφαιριστές τουρκικών συλλόγων
Κατηγορία:Καλαθοσφαιριστές ελληνικών συλλόγων
Ντούσαν Γιέλιτς

Ο **Ντούσαν Γιέλιτς** (γεννημένος στις 13 Αυγούστου 1974) είναι Σέρβος με ελληνική υπηκοότητα πρώην καλαθοσφαιριστής. Έχει ύψος 211εκ και αγωνιζόταν στη θέση του σέντερ.

## Καριέρα
Ο Ντούσαν Γιέλιτς υπέγραψε το πρώτο του επαγγελματικό συμβόλαιο το 1991 σε ηλικία μόλις 17 ετών στον Ερυθρό Αστέρα του Βελιγραδίου. Στη σερβική ομάδα παρέμεινε για ένα χρόνο, καθώς το 1993 ταξίδεψε στην Ελλάδα με προορισμό τον Πανιώνιο.

Στην ομάδα της Νέας Σμύρνης παρέμεινε για επτά ολόκληρα χρόνια, μέχρι που το 2000 επέστρεψε στον Ερυθρό Αστέρα.

Στις αρχές του 2001 είχε ένα σύντομο πέρασμα από την ισπανική Λουσίντουμ Αλικάντε, ενώ το καλοκαίρι του ίδιου έτους επέστρεψε στην Ελλάδα, αυτήν τη φορά για λογαριασμό του Ολυμπιακού Πειραιώς, στον οποίο παρέμεινε για ένα χρόνο κατακτώντας μάλιστα το Κύπελλο Ελλάδος του 2002.

Την περίοδο 2002-03 αγωνίστηκε στην ιταλική Ερ Αβελίνο, ενώ την αμέσως επόμενη σεζόν αγωνίστηκε με την ισπανική Σάσκι Μπασκόνια, τότε γνωστή ως Τάου Θεράμικα .

Μέσα στο 2004 είχε ένα σύντομο πέρασμα από την πολωνική Ασέκο Προκόμ Γκντίνια, ενώ το καλοκαίρι του ίδιου έτους μετεγγράφη στο Μακεδονικό, στον οποίο παρέμεινε για λίγους μήνες.

Τη διετία 2005-06 αγωνίστηκε αρχικά με την πολωνική Άνβιλ Βλοτσλάβεκ κι έπειτα με την ιταλική  Κάπο Ντ Ορλάντο, περισσότερο γνωστή σήμερα ως Ορλαντίνα Μπάσκετ.

Την περίοδο 2006-07, ο Γιέλιτς αγωνίστηκε στην λετονική Βέντσπιλς, ενώ την αμέσως επόμενη σεζόν αγωνίστηκε αρχικά στο ΑΠΟΕΛ, ομάδα της Κύπρου, κι έπειτα στην Κάλεφ Κράμο, ομάδα της Εσθονίας.

Την περίοδο 2008-09 αγωνίστηκε αρχικά στη σερβική Ραντνίτσκι κι έπειτα στην βουλγαρική Τσέρνο Μόρε.

Το 2009 επέστρεψε στην Ελλάδα, αυτήν τη φορά για λογαριασμό του Απόλλωνα Πατρών, στον οποίο παρέμεινε για ένα χρόνο.

Την περίοδο 2010-11, ο Γιέλιτς αγωνίστηκε με τις σερβικές Ζελέζνικ και Ερυθρό Αστέρα. Μετά το τέλος της περιόδου εκείνης, ο Ντούσαν Γιέλιτς αποφάσισε να αποσυρθεί απο την ενεργό δράση και να βάλει τέλος στην πολυετή καριέρα του.

## Παραπομπές


## Πηγές
* http://www.basketnet.gr/main/2/europe/articles/1036/zel-geli.html
* http://basketball.eurobasket.com/player/Dusan_Jelic/Serbia/Crvena_Zvezda_Telekom_Beograd/14373
* https://archive.today/20130928084906/www.tanea.gr/news/sports/article/4190456/?iid=2

Κατηγορία:Σέρβοι καλαθοσφαιριστές
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Απόλλωνα Πατρών
Κατηγορία:Καλαθοσφαιριστές Αλικάντε
Κατηγορία:Καλαθοσφαιριστές Σάσκι Μπασκόνια
Κατηγορία:Καλαθοσφαιριστές Ερυθρού Αστέρα Βελιγραδίου
Κατηγορία:Καλαθοσφαιριστές ΦΜΠ Ζελέζνικ
Κατηγορία:Καλαθοσφαιριστές σερβικών συλλόγων
Κατηγορία:Καλαθοσφαιριστές ιταλικών συλλόγων
Κατηγορία:Καλαθοσφαιριστές κυπριακών συλλόγων
Κατηγορία:Καλαθοσφαιριστές ελληνικών συλλόγων
Τζέιμς Φόρεστ

Ο **Τζέιμς Φόρεστ** (γεννήθηκε στις 13 Αυγούστου 1972) είναι Αμερικανός πρώην καλαθοσφαιριστής. Έχει ύψος 2,04 μ. και αγωνιζόταν κυρίως σαν πάουερ φόργουορντ, και υπό συνθήκες σαν σέντερ.

## Κολλεγιακή καριέρα
Ο Τζέιμς Φόρεστ εισήχθη το 1992 στο Πανεπιστήμιο Τζόρτζια Τεκ, με τη μπασκετική ομάδα του οποίου αγωνιζόταν στο Κολλεγιακό Πρωτάθλημα. Από το Τζόρτζια Τεκ αποφοίτησε το 1996.

## Επαγγελματική καριέρα
Το 1996, ο Τζέιμς Φόρεστ αποφάσισε να αφήσει την Αμερική και να ταξιδέψει στο Ισραήλ για λογαριασμό της Χαποέλ Ελιάτ.

Το 1997 συμμετείχε στα Ντραφτς του ΝΒΑ και κατάφερε να εξασφαλίσει συμβόλαιο συνεργασίας με τους Λος Άντζελες Λέικερς, στους οποίους όμως παρέμεινε για λίγους μόνο μήνες.

Τη σεζόν 1997-98, ο Τζέιμς Φόρεστ αγωνίστηκε στις Ουέλβα (Ισπανία) και Χαποέλ Ελιάτ (Ισραήλ).

Την περίοδο 1998-99 αγωνίστηκε κυρίως στην Ιταλική Πιστόγια, ενώ στις αρχές του 1999 πραγματοποίησε ένα σύντομο πέρασμα από την Κοκοντρίγιος ντε Καράκας, ομάδα της Βενεζουέλας.

Το καλοκαίρι του 1999 ταξίδεψε στην Ελλάδα με προορισμό το Ηράκλειο, στον οποίο παρέμεινε για ένα χρόνο, καθώς το καλοκαίρι του 2000 μετεγγράφη στον ΑΡΗ Θεσσαλονίκης.

Το 2001 κατηφόρισε από τη Θεσσαλονίκη στον Πειραιά για λογαριασμό του Ολυμπιακού, στον οποίο παρέμεινε για ένα χρόνο κατακτώντας μάλιστα το Κύπελλο Ελλάδος του 2002.

Την περίοδο 2002-03, ο Τζέιμς Φόρεστ αγωνίστηκε στην Ολύμπια Λάρισας.

Το Νοέμβριο του 2003, μετεγγράφη στο Ηράκλειο για δεύτερη φορά, ωστόσο παρέμεινε στην ομάδα μόλις για δύο μήνες.

Την περίοδο 2004-05 αγωνίστηκε αρχικά στην Σκαβολίνι κι έπειτα στη Φαμπριάνο.

Η περίοδος 2005-06 ήταν και η τελευταία στην επαγγελματική καριέρα του Τζέιμς Φόρεστ. Κατά τη διάρκεια της περιόδου αυτής αγωνίστηκε στην ισπανική Πλασένσια.

## Παραπομπές


## Πηγές
* «Τζέιμς Φόρεστ», άρθρο στον ιστότοπο της εφημερίδας «Πατρίς», 19 Νοεμβρίου 2003.
* «Τον θυμάσαι; - Τζέιμς Φόρεστ», αφιέρωμα στον ιστότοπο AgeOfBasketball.gr. 

Κατηγορία:Αμερικανοί καλαθοσφαιριστές 
Κατηγορία:Καλαθοσφαιριστές Ηρακλείου
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Ολύμπιας Λάρισας
Κατηγορία:Καλαθοσφαιριστές Μάλαγας
Κατηγορία:Καλαθοσφαιριστές Μπάσκετ Λιβόρνο
Κατηγορία:Καλαθοσφαιριστές Βικτόρια Λιμπερτάς Πέζαρο
Κατηγορία:Καλαθοσφαιριστές ισραηλινών συλλόγων
Κατηγορία:Καλαθοσφαιριστές ισπανικών συλλόγων
Κατηγορία:Καλαθοσφαιριστές ιταλικών συλλόγων
Κατηγορία:Καλαθοσφαιριστές βενεζουελάνικων συλλόγων
Κατηγορία:Ξένοι καλαθοσφαιριστές στην Ελλάδα
Βασίλης Σούλης

Ο **Βασίλης Σούλης** (Αθήνα, 24 Σεπτεμβρίου 1976 - ) είναι Έλληνας πρώην διεθνής καλαθοσφαιριστής. Έχει ύψος 2,08 μέτρα και αγωνιζόταν στη θέση του σέντερ.

## Καριέρα
Ο Βασίλης Σούλης ξεκίνησε πολύ μικρός (1987) στις ακαδημίες του Ολυμπιακού Πειραιώς, το 1995 υπέγραψε επαγγελματικό συμβόλαιο με την ομάδα. Στον Ολυμπιακό παρέμεινε μέχρι το 2001, τη σεζόν 1995-1996 κατέκτησε το πρωτάθλημα Ελλάδος, τη σεζόν 1997-98 αγωνίστηκε στον Απόλλωνα Πάτρας ως δανεικός και αναδείχθηκε καλύτερος νέος παίχτης του πρωταθλήματος. Με τους ερυθρόλευκους κατόρθωσε να κατακτήσει δύο πρωταθλήματα Ελλάδος (1996, 1997), ένα Κύπελλο Ελλάδος (1997) και μία Ευρωλίγκα (1997).

Τη σεζόν 2001-02, ο Βασίλης Σούλης αγωνίστηκε στον Ιωνικό Νέας Φιλαδέλφειας, ενώ την επόμενη αγωνιστική περίοδο αγωνίστηκε με τη φανέλα του Πανελληνίου. Το καλοκαίρι του 2003 μετεγγράφη στην ομάδα του Περιστερίου Αθηνών, στην οποία παρέμεινε για έναν χρόνο, ενώ τη σεζόν 2004-05 αγωνίστηκε με τα χρώματα του Πανιωνίου, ενώ την αμέσως επόμενη χρονιά μεταπήδησε στον Κολοσσό της Ρόδου.

Το 2007 υπέγραψε συμβόλαιο συνεργασίας με την Ολυμπιάδα Πατρών, στην οποία αγωνίστηκε για έναν χρόνο. Την περίοδο 2008-09 αγωνίστηκε με τη φανέλα του Αιγάλεω.

## Διεθνείς συμμετοχές
Ο Βασίλης Σούλης έχει πραγματοποιήσει 85 συμμετοχές με την εθνική ομάδα μπάσκετ της Ελλάδος. Με την εθνική ομάδα έχει κερδίσει χρυσό μετάλλιο στο παγκόσμιο πρωτάθλημα εφήβων 1995 στην Αθήνα.

Κατέχει επίσης χρυσό μετάλλιο από το πανευρωπαϊκό πρωτάθλημα νέων 1994 στη Χαλκίδα. Έχει πάρει την 4η θέση στους Μεσογειακούς Αγώνες Ανδρών του 1997 που πραγματοποιήθηκαν στην Ιταλία. Με την εθνική ανδρών έχει συμμετάσχει στο Ευρομπάσκετ του 1999 στη Γαλλία. 

### Η διεθνής καριέρα με αριθμούς

Ο πρώτος του αγώνας ήταν με την ομάδα των παίδων με αντίπαλο την ομάδα της Ιταλίας, την 15/7/1992 (διεθνές τουρνουά, Σμύρνη) όπου η εθνική μας κέρδισε με σκορ 89-77 ενώ ο αθλητής πέτυχε 9 πόντους. Ο τελευταίος του αγώνας ήταν με την ομάδα των ανδρών με αντίπαλο την ομάδα της Λιθουανίας, την 23/6/1999 (Πανευρωπαϊκών ανδρών 1999, Ντιζόν) όπου η εθνική μας έχασε με σκορ 64-82 ενώ ο αθλητής πέτυχε 2 πόντους.

### Οι αγώνες με τα 10 καλύτερα σκοραρίσματα

## Παραπομπές

## Πηγές
* Vasilis Soulis Stats
* Τέλος από τον Ολυμπιακό ο Βασίλης Σούλης
* Βασίλης Σούλης

## Εξωτερικοί σύνδεσμοι
* 
* 

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Αιγάλεω
Κατηγορία:Καλαθοσφαιριστές Ιωνικού Νέας Φιλαδέλφειας
Κατηγορία:Καλαθοσφαιριστές Ολυμπιάδας Πατρών
Κατηγορία:Καλαθοσφαιριστές Απόλλωνα Πατρών
Κατηγορία:Σέντερ
Έσοπτρον

Το **'ΕΣΟΠΤΡΟΝ**' είναι το δεύτερο άλμπουμ από τους Septic Flesh, που κυκλοφόρησε το 1995. Η λέξη ΕΣΟΠΤΡΟΝ σημαίνει «καθρέφτης» στα αρχαία Ελληνικά. Το άλμπουμ επανεκδόθηκε τον Ιούνιο του 2013 από την Season of Mist.

## Τραγούδια
Οι στίχοι είναι του by Sotiris V., Η μουσική είναι των Septic Flesh.

## Παραπομπές


Κατηγορία:Άλμπουμ του 1995
Κανάλι του Μπρίστολ

Το **Κανάλι του Μπρίστολ** (αγγλικά *Bristol Channel*, ουαλικά: *Môr Hafren*, που σημαίνει «Θάλασσα του Σέβερν») είναι μια σημαντική θαλάσσια είσοδος στο νησί της Μεγάλης Βρετανίας, που χωρίζει τη Νότια Ουαλία, από το Ντέβον και το Σόμερσετ της Νοτιοδυτικής Αγγλίας. Εκτείνεται από τις εκβολές του ποταμού Σέβερν (ουαλικά: Afon Hafren) μέχρι την Κελτική θάλασσα στον Ατλαντικό ωκεανό. Παίρνει το όνομά του από την αγγλική πόλη του Μπρίστολ και το ευρύτερο σημείο του είναι πάνω από 30 μίλια (50 χιλιόμετρα).

## Γεωγραφική θέση
Ο Διεθνής Υδρογραφικός Οργανισμός καθορίζει τα όρια του Καναλιού του Μπρίστολ ως «μια γραμμή που ενώνει το Χάρτλαντ Πόιντς του Ντέβον () έως το Σεντ Γκόβανς Χεντ του Πέμπροκσιρ () ". Ενώ το ανώτατο όριο του καναλιού, ανατολικά του οποίου είναι οι εκβολές του ποταμού Σέβερν, είναι η γραμμή μεταξύ του Σαντ Πόιντ του Σόμερσετ και του Λάβερνοκ Πόιντ στη Νότια Ουαλία. 

## Εξωτερικοί σύνδεσμοι
* 

Μπρίστολ
Μπρίστολ
Γιακσί Φακίχ

Ο **Γιακσί Φακίχ** ήταν Οθωμανός ιστορικός, ο οποίος απεβίωσε μετά το 1413, όταν και γίνεται για τελευταία φορά αναφορά στο πρόσωπό του ως εν ζωή. Αποτελεί τον παλαιότερο ιστορικό που ασχολήθηκε με την καταγραφή της ιστορίας της Οθωμανικής Δυναστείας. Τα κείμενά του έχουν διασωθεί, ενώ είναι γνωστό ότι αποτέλεσαν πηγή για τον Ασικπασαζαντέ.

## Παραπομπές


Κατηγορία:Οθωμανοί ιστορικοί
Μπλου Έντουαρτς

Ο **Θίοντορ «Μπλου» Έντουαρτς** (γεννήθηκε 31 Οκτωβρίου 1965) είναι Αμερικανός πρώην καλαθοσφαιριστής. Έχει ύψος 1,93 μ. και αγωνιζόταν τόσο ως σούτινγκ γκαρντ όσο και ως σμολ φόργουορντ.

## Κολεγιακή καριέρα
Ο Μπλου Έντουαρτς φοίτησε στα Πανεπιστήμια «Λούισμπουργκ Κόλετζ» (1984-86) και «Ανατολική Καρολίνα» (1986-89). Από το Πανεπιστήμιο της Καρολίνα αποφοίτησε το 1989.

## Επαγγελματική καριέρα
Ο Μπλου Έντουαρτς συμμετείχε στα Ντραφτς του ΝΒΑ το 1989 και εξασφάλισε επαγγελματικό συμβόλαιο με τη Γιούτα Τζαζ, στην οποία παρέμεινε για τρία χρόνια.

Τη διετία 1992-94 αγωνίστηκε με τους Μιλγουόκι Μπακς, ενώ την περίοδο 1994-95 αγωνίστηκε με τους Μπόστον Σέλτικς.

Το 1995 επέστρεψε για πολύ λίγο στη Γιούτα Τζαζ ενώ στη συνέχεια μετεγγράφη στους Βανκούβερ Γκριζλς, στους οποίους παρέμεινε για περίπου τρία χρόνια.

Το 1999 πραγματοποίησε ένα πολύ σύντομο πέρασμα από τους Μαϊάμι Χιτ.

Κατά τη διάρκεια του ίδιου έτους, ο Μπλου Έντουαρντς άφησε για πρώτη φορά στην καριέρα του την Αμερική και ταξίδεψε με προορισμό την Ελλάδα και συγκεκριμένα στον Ολυμπιακό Πειραιώς. Στον Ολυμπιακό παρέμεινε για μία αγωνιστική σεζόν (1999-2000), χωρίς ωστόσο να καταφέρει να κατακτήσει κάποιο τίτλο με τους ερυθρόλευκους.

Το καλοκαίρι του 2000 μεταπήδησε στον Αμύντα Δάφνης, στον οποίο παρέμεινε για ένα χρόνο.

Μετά το τέλος της αγωνιστικής περιόδου 2000-01, ο Μλου Έντουαρντς αποφάσισε να ασποσυρθεί από την ενεργό δράση και να βάλει τέλος στην πολυετή καριέρα του.

## Παραπομπές


## Πηγές
* http://basketball.eurobasket.com/player/Blue_Edwards/21888

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Γιούτα Τζαζ
Κατηγορία:Καλαθοσφαιριστές Μιλγουόκι Μπακς
Κατηγορία:Καλαθοσφαιριστές Μπόστον Σέλτικς
Κατηγορία:Καλαθοσφαιριστές Μέμφις Γκρίζλις
Κατηγορία:Καλαθοσφαιριστές Μαϊάμι Χιτ
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Δάφνης
Σλονσκ Βρότσουαφ

Η **Σλασκ Βρότσουαφ** (πολωνικά: *Śląsk Wrocław*) είναι πολωνική ποδοσφαιρική ομάδα από την πόλη Βρότσουαφ. Ιδρύθηκε το 1947. Έδρα της ομάδας είναι το Στάδιο Βρότσουαφ, χωρητικότητας 44.308 θεατών, το οποίο χρησιμοποιήθηκε και στο Ευρωπαϊκό Πρωτάθλημα Ποδοσφαίρου 2012.

Συμμετέχει στο Πρωτάθλημα Πολωνίας, την ανώτατη κατηγορία του ποδοσφαίρου στη χώρα. Η Σλασκ βρίσκεται στην 9η θέση του πίνακα βαθμολογίας όλων των εποχών στο πολωνικό πρωτάθλημα.

## Τίτλοι
***[[Πρωτάθλημα ποδοσφαίρου Πολωνίας]]**
**Πρωταθλήτρια (2): 1976–77, 2011–12
**Φιναλίστ (3): 1977–1978, 1981–82, 2010–11
***[[Κύπελλο Πολωνίας (ποδόσφαιρο ανδρών)|Κύπελλο Πολωνίας]]**
**Κυπελλούχος (2): 1975–1976, 1986–1987
**Φιναλίστ (1): 2012–13
***Ekstraklasa Cup**
**Νικήτρια (1): 2009
***Ασπίδα Πολωνίας**
**Νικήτρια (2): 1987, 2012

## Τρέχουσα σύνθεση
* Τρέχουσα σύνθεση (2019)

## Παραπομπές


## Εξωτερικοί σύνδεσμοι

* 
*Śląsk Net 
*Σλασκ Βρότσουαφ (90minut.pl) 
*Wrocław Kibice Sport 
*ŚLĄSKopedia  
*About WKS Śląsk Wrocław

Κατηγορία:Σλασκ Βρότσουαφ
Κατηγορία:Ποδοσφαιρικές ομάδες Πολωνίας
Κατηγορία:Ιδρύσεις ποδοσφαιρικών ομάδων το 1947
Σφιτ Νόβι Ντβουρ Μαζοβιέτσκι

Η **Σβιτ Νόβι Ντβορ Μαζοβιέτσκι** είναι μια πολωνική ποδοσφαιρική ομάδα. Ιδρύθηκε το 1935. Έδα της ομάδας είναι το Stadion Miejski, χωρητικότητας 3600 θεατών. Συμμετέχει στη II liga. Το 2003-04 είχε την πρώτη συμμετοχή της στο Πρωτάθλημα ποδοσφαίρου Πολωνίας αλλά διαβαθμίστηκε την επόμενη σεζόν, τερματίζοντας στη 13η θέση με 22 βαθμούς.

Κατηγορία:Ποδοσφαιρικές ομάδες Πολωνίας
Κατηγορία:Ιδρύσεις ποδοσφαιρικών ομάδων το 1935
Κατηγορία:Σβιτ Νόβι Ντβορ Μαζοβιέτσκι
Ιρλανδική θάλασσα

thumb|right|300px|Δορυφορική εικόνα της Ιρλανδικής θάλασσας.
thumb|right|300px|Χάρτης της Ιρλανδικής θάλασσας.
thumb|right|300px|Η επιφάνεια της Ιρλανδικής θάλασσας.

Η **Ιρλανδική θάλασσα** (, , μανξ: Y Keayn Yernagh, σκωτικά: Erse Sea, σκωτικά γαελικά: Muir Èireann, ουαλικά: Môr Iwerddon) είναι η θάλασσα που χωρίζει το νησί της Ιρλανδίας από το νησί της Μεγάλης Βρετανίας. Στον νότο μέσω του πορθμού του Αγίου Γεωργίου συνδέεται με την Κελτική θάλασσα ενώ στον βορρά μέσω του Βορείου Καναλιού συνδέεται με τον Ατλαντικό ωκεανό. Το μεγαλύτερο νησί στην Ιρλανδική θάλασσα είναι το Άνγκλεσι ενώ το αμέσως μεγαλύτερο είναι η Νήσος του Μαν. Σπάνια η θάλασσα αυτή αναφέρεται και ως θάλασσα Μανξ (ιρλανδικά: Muir Meann, μανξ: Mooir Vannin, σκωτικά γαελικά: Muir Mhanainn). 
Έχει μεγάλη οικονομική σημασία για το περιφερειακό εμπόριο, τη ναυτιλία, τις μεταφορές, την αλιεία, την παραγωγή ηλεκτρικής ενέργειας με τη μορφή της αιολικής ενέργειας. Η ετήσια κίνηση μεταξύ της Μεγάλης Βρετανίας και της Ιρλανδίας ανέρχεται σε πάνω από 12 εκατομμύρια επιβάτες και 17 εκατομμύρια τόνους αγαθών.

## Γεωγραφική θέση

Ο Διεθνής Υδρογραφικός Οργανισμός καθορίζει τα όρια της Ιρλανδικής θάλασσας ως εξής: 
*Από τον Βορρά: Το νότιο όριο των Σκωτικών θαλασσών (ή εσωτερικές θάλασσες στα ανοικτά της δυτικής ακτής της Σκωτίας), που ορίζεται από μία γραμμή που ενώνει το νότιο άκρο του Μαλ οφ Γκάλογουεϊ (54°38'N) της Σκωτίας με το Μπαλίκουιντιν Πόιντ (54°20'N) της Ιρλανδίας.
*Από τον Νότο: μία γραμμή που ενώνει το Σεντ Ντέιβιντς Χεντ () με το Καρνσόουρ Πόιντ ().
Η Ιρλανδική θάλασσα είναι ευρύτερη στο κέντρο της, περίπου 230 χιλιόμετρα από το Μπλάκροκ της Ιρλανδίας έως το Μοουρκέιμπ στην ανατολική ακτή της Αγγλίας. Ενώ είναι στενότερη στα βόρεια, περίπου 20 χιλιόμετρα στο σημείο που χωρίζει τη Βόρεια Ιρλανδία από τη Σκωτία.
Η θάλασσα συνορεύει και με τις τέσσερις περιοχές του Ηνωμένου Βασιλείου (Αγγλία, Ουαλία, Σκωτία και Βόρεια Ιρλανδία), καθώς και με τη Δημοκρατία της Ιρλανδίας αλλά και τη Νήσο του Μαν.

## Πολιτική Γεωγραφία

*Μεγάλες παράκτιες πόλεις της Ιρλανδικής θάλασσας είναι οι εξής (κατά σειρά μεγέθους): το Δουβλίνο, το Λίβερπουλ, το Μπέλφαστ, το Μπλάκπουλ, το Σάουθπορτ, το Μπίρκενχεντ, το Μπάνγκορ και το Μπάρροου-ιν-Φέρνες.

*Τα μεγαλύτερα νησιά της Ιρλανδικής θάλασσας είναι τα εξής (κατά σειρά μεγέθους): το Άνγκλεσι, η Νήσος του Μαν, το Χόλι (Άνγκλεσι), οι νήσοι Ουώλνεϊ και Λάμπεϊ. 

## Εξωτερικοί σύνδεσμοι
* 

Κατηγορία:Ατλαντικός Ωκεανός
Κατηγορία:Θάλασσες της Ευρώπης
Κατηγορία:Γεωγραφία του Ηνωμένου Βασιλείου
Κατηγορία:Γεωγραφία της Ιρλανδίας
Πολόνια Βαρσοβίας

Η **Πολόνια Βαρσοβίας** (πολωνικά: *Polonia Warszawa*) είναι πολωνικός ποδοσφαιρικός σύλλογος. Διεξάγει τους εντός έδρας αγώνες της στο Στάντιον Πολόνιι, χωρητικότητας 6.800 θεατών. Το ευρύτερο σωματείο Πολόνια Βαρσοβίας διαθέτει τμήματα ποδοσφαίρου και καλαθοσφαίρισης.

Ιδρύθηκε το 1911 ως αποτέλεσμα της ένωσης δύο σχολικών ομάδων. Ιδρυτής της ομάδας ήταν ο Wacław Denhoff-Czarnocki, ο οποίος διάλεξε και το όνομα της ομάδας. Η λέξη *Πολόνια* είναι η λατινική λέξη για την *Πολωνία* και χρησιμοποιείται συχνά από τους Πολωνούς ομογενείς όταν αναφέρονται στις κοινότητες τους σε άλλες χώρες. Η επιλογή του ονόματος την εποχή εκείνη ήταν θαρραλέα απόφαση, καθώς η Πολωνία δεν ήταν ακόμα ανεξάρτητη χώρα και η Βαρσοβία ήταν μέλος της Ρωσικής Αυτοκρατορίας.

## Ευρωπαϊκή πορεία

## Τίτλοι
***[[Πρωτάθλημα Ποδοσφαίρου Πολωνίας]]**
:**Πρωταθλήτρια (2):** 1946, 1999–2000

* **[[Polish Cup]]:**
:**Νικήτρια (2):** 1952 ,2000-01

* **[[Polish SuperCup]]:**
:**Νικήτρια** (1) : 2000

* **[[Ekstraklasa Cup|Polish League Cup]]**
:**Νικήτρια** (1) : 2000

## Παραπομπές


## Εξωτερικοί σύνδεσμοι
* Official website
* Wielka Polonia website 
* Polonia OnLine website
* Supporters forum (including English)

Κατηγορία:Πολόνια Βαρσοβίας
Κατηγορία:Ιδρύσεις ποδοσφαιρικών ομάδων το 1911
Άμπυξ

Στην ελληνική μυθολογία ο **Άμπυξ** ήταν λακεδαιμόνιος βασιλικής καταγωγής από το γένος των Αγιαδών. 

Στην γενεαλογία του Πατρέα που παραθέτει ο Παυσανίας τον αναφέρει ως γιο του Πελία απόγονο των Αρπάλου και Λακεδαίμονα. Γιος του ήταν ο Αγήνορας κι εγγονός του ο Πρευγένης.

## Πηγές
* [...] "δὲ ὕστερον ἐκβαλόντων Ἴωνας, Πατρεὺς ὁ Πρευγένους τοῦ Ἀγήνορος ἐς μὲν Ἄνθειαν καὶ ἐς Μεσάτιν μὴ ἐνοικίζεσθαι τοῖς Ἀχαιοῖς ἀπεῖπε, περίβολον δὲ τείχους πρὸς τῇ Ἀρόῃ βαλόμενος μείζονα, ἵνα ἐντός οἱ τοῦ περιβόλου καὶ ἡ Ἀρόη γένηται, ὄνομα ἔθετο ἀφ' ἑαυτοῦ Πάτρας τῇ πόλει. Ἀγήνωρ δὲ ὁ πατὴρ τοῦ Πρευγένους Ἀρέως παῖς ἦν τοῦ Ἄμπυκος, ὁ δὲ Ἄμπυξ Πελίου τοῦ Αἰγινήτου τοῦ Δηρείτου τοῦ Ἁρπάλου τοῦ Ἀμύκλα τοῦ Λακεδαίμονος. Παυσανία, Αχαϊκά
* Αθανασίου Αγγελόπουλου, *Νέο λεξικό της Ελληνικής μυθολογίας*, έκδοση Ελεύθερη σκέψις, 2000.

Κατηγορία:Πρόσωπα της ελληνικής μυθολογίας
Κατηγορία:Αρχαίοι Σπαρτιάτες
Πλατυκέφαλος κρόσσαρχος

Ο **πλατυκέφαλος κρόσσαρχος** *(Κρόσσαρχος ο πλατυκέφαλος - Crossarchus platycephalus)* είναι μαγκούστα ενδημική στο Μπενίν, στο Καμερούν και στη Νιγηρία. Αυτό το είδος κάποτε εθεωρείτο ως ένα υποείδος του κοινού κροσσάρχου *(Crossarchus obscurus)*.

## Παραπομπές


Κατηγορία:Ερπηστίδες
Νίκος Μακρόπουλος

Ο **Νίκος Μακρόπουλος** (Θεσσαλονίκη, 20 Ιουνίου 1965)  είναι Έλληνας λαϊκός τραγουδιστής.

## Βιογραφία
Γεννήθηκε και μεγάλωσε στην Θεσσαλονίκη. Έζησε τα παιδικά του χρόνια στην Κάτω Τούμπα της Θεσσαλονίκης και συγκεκριμένα στην γειτονιά του Αγίου Φανουρίου. Από μικρή ηλικία ασχολήθηκε με την λαϊκή μουσική. Στην ηλικία των 12 ετών άρχισε να μαθαίνει κιθάρα και η πρώτη φορά που τραγούδησε μπροστά σε κοινό ήταν σε μια γιορτή του σχολείου του για το Πολυτεχνείο. Του είχαν αναθέσει να πει ένα δημοτικό τραγούδι και από τότε φαινόταν το ταλέντο του. Ο ίδιος έχει δηλώσει πως ήταν αναποφάσιστος όταν ήταν νέος για το τι επάγγελμα θα έκανε αλλά μετά που τελείωσε το σχολείο στα 18 σπούδασε στην Αθήνα Φυσική Αγωγή. Την περίοδο που δεν είχε τελειώσει τις σπουδές του έκανε τα πρώτα του βήματα τραγουδώντας σε μαγαζιά της Θεσσαλονίκης.

Μετά από λίγα χρόνια άρχισε η στρατιωτική του θητεία. Όταν απολύθηκε από τον στρατό άφησε για λίγο το τραγούδι και έγινε ιδιωτικός υπάλληλος σε μία εταιρία με θερμοσίφωνες και ήταν αρκετά καλός στην δουλεία του, όμως μετά από λίγο καιρό αποφάσισε να φτιάξει δική του επιχείρηση ως υδραυλικός. Δεν τα κατάφερε πολύ καλά σε αυτόν τον τομέα και ξαναγύρισε στο τραγούδι ύστερα από πολλές προσπάθειες να βρει δουλειά σε νυχτερινό μαγαζί. Το 1994 ξεκίνησε να τραγουδάει σε μπουζούκια στην Καλαμάτα. Επίσης τραγούδησε και στο κέντρο «Ίμερος» στην Νέα Κηφισιά και στο «Σκορπιός» στην Θεσσαλονίκη. Σπουδαία συνεργασία στην καριέρα του ήταν εκείνη με τον Γιώργο Μαζωνάκη και την Άντζυ Σαμίου. Έπειτα τραγούδησε στο κέντρο «Νεράιδα» και στο κέντρο «Αστέρια» με την Άννα Βίσση στην Αθήνα.

Τότε κυκλοφόρησε και το πρώτο του CD που το υπέγραψαν ο Γιώργος Θεοφάνους και η Εύη Δρούτσα. Το δεύτερο του CD κυκλοφόρησε το 2000. Το 2005 ήταν μια από τις πιο επιτυχημένες χρονιές του και οι δισκογραφικές του δουλειές συνεχίστηκαν με γνωστούς δημιουργούς όπως Καπίρη, Θεωδώρου, Γιατρά, Χρυσοβέργη.

## Παραπομπές


## Εξωτερικοί σύνδεσμοι
* www.pamebouzoukia.gr - Νίκος Μακρόπουλος

Κατηγορία:Έλληνες τραγουδιστές
Νεκαμπετίν Εργκενεκόν

Ο Συνταγματάρχης **Νεκαμπετίν Εργκενεκόν** (γεννημένος το 1926 στο Ερζερούμ) είναι πρώην αξιωματικός του Τουρκικού Στρατού ο οποίος αποσύρθηκε το 1982, έχοντας διατελέσει διοικητής της Τουρκικής Χωροφυλακής στην Επαρχία Αντιγιαμάν έπειτα από το Τουρκικό Πραξικόπημα του 1980. Γεννημένος ως *Νεκαμπετίν Μπαλτατζί*, άλλαξε το όνομά του "κάποια στιγμή στη διάρκεια της δεκαετίας του '60" ώστε να αποφύγει το μπέρδεμα με άλλο πρόσωπο που είχε την ίδια ονομασία. Για κάποιο διάστημα, ο Εργκενεκόν είχε διατελέσει διοικητικός αξιωματούχος του Βελί Κιουτσούκ. Ο Εργκενεκόν είχε κινήσει τις υποψίες του, μετέπειτα δολοφονηθέντα, κρατικού εισαγγελέα Τσεβάτ Γιουρντακούλ του ενορχηστρωτή μυστηριωδών υποθέσεων δολοφονιών που έλαβαν χώρα στη διάρκεια της δεκαετίας του '70, ωστόσο καμία νομική διαδικασία δεν ξεκίνησε εναντίον του.

Με την μεγάλη συζήτηση που ξεκίνησε γύρω από την οργάνωση Εργκενεκόν στη διάρκεια της δεκαετίας του 2000, το όνομα του Εργκενεκόν αναφέρθηκε σε ορισμένες περιπτώσεις ως ενδεχόμενο μέλος της οργάνωσης, το οποίο μάλιστα μπορεί να είναι και υπεύθυνο για την ονομασία που αυτή έλαβε. Ο Εργκενεκόν έχει απορρίψει όλους τους παραπάνω ισχυρισμούς, αναφέροντας ότι το όνομά του (το οποίο και επέλεξε λόγω του μύθου του Εργκενεκόν) είχε σπιλωθεί από τους προδότες. Ο μάρτυρας-κλειδί στην Δίκη Εργκενεκόν, Τουντσάι Γκιουνεΐ ισχυρίστηκε ότι ο Εργκενεκόν ήταν αυτός που τον σύστησε στον Βελί Κιουτσούκ, βασικό κατηγορούμενο στην παραπάνω δίκη. Επίσης, ο Γκιουνεΐ κατέθεσε ότι ο Εργκενεκόν είχε συζητήσεις με τον Ρετσέπ Ταγίπ Ερντογάν στη διάρκεια της δεκαετίας του 1980. Τον Δεκέμβριο του 2008, η εφημερίδα *[[Yeni Şafak]]* ισχυρίστηκε ότι ο Εργκενεκόν ήταν αυτός που είχε ηγηθεί της απόπειρας πραξικοπήματος του 1995 στο Αζερμπαϊτζάν, η οποία είχε τύχει υποστήριξης από επιφανείς ανθρώπους της τουρκικής κοινωνίας.

## Παραπομπές


Κατηγορία:Τούρκοι στρατιωτικοί
Λιβαδάκια Μεσσηνίας

Τα **Λιβαδάκια** ή **Λειβαδάκια**,  είναι ημιορεινό χωριό σε υψόμετρο 129 μέτρων από την επιφάνεια της θάλασσας και βρίσκεται νοτιοδυτικά, στο νομό Μεσσηνίας.

## Ιστορικό
Ο οικισμός Λιβαδάκια το 1889 προσαρτάται στο παλαιό Δήμο Κολωνίδων (ημερομηνία μεταβολής: 04/10/1889) και το 1912  αποσπάται από το Δήμο Κολωνίδων και προσαρτάται στην Κοινότητα Βασιλιτσίου (ημερομηνία μεταβολής: 31/08/1912). Το 1997 αποσπάται από την Κοινότητα Βασιλιτσίου και προσαρτάται στο πρώην Δήμο Κορώνης (ημερομηνία μεταβολής: 04/12/1997) ενώ το 2010 ο οικισμός αποσπάται από το Δήμο Κορώνης και προσαρτάται στο Δήμο Πύλου - Νέστορος (ημερομηνία μεταβολής: 07/06/2010).

Τα Λιβαδάκια έχουν πληθυσμό 37 κατοίκους, σύμφωνα με την απογραφή του 2011, και διοικητικά ανήκουν στην Κοινότητα Βασιλιτσίου, της Δημοτικής Ενότητας Κορώνης, του Δήμου Πύλου - Νέστορος, της Περιφέρειας Πελοποννήσου, όπως διαμορφώθηκε με το Πρόγραμμα Καλλικράτης, ενώ κατά το παρελθόν και μέχρι το 2010, τα Λιβαδάκια, με βάση το Σχέδιο Καποδίστριας, ανήκαν στον πρώην Δήμο Κορώνης. Το χωριό Λιβαδάκια βρίσκεται στο μέσο του δρόμου, που ξεκινά από το σημείο της διασταύρωσης της  Επαρχιακής Οδού (13α) Κορώνης - Μεθώνης, στο ύψος της παραλίας του Κρυονερίου και του αγροτικού δρόμου με κατεύθυνση την Χρυσοκελλαριά.Εκτος απο τα σπιτια του χωριου υπαρχει ο Ιερος Ναος Αγιου Διονυσιου
## Κάτοικοι
Ο οικισμός, με βάση την Απογραφή του 2011, έχει 37 μόνιμους κατοίκους, .

*Επισήμανση*: Στην απογραφή του 1928 ο πληθυσμός των οικισμών *Λιβαδάκια* και Βασιλίτσι απογράφηκε και αναφέρεται ενιαία ως εξής:
* 1928: *Βασιλίτσι*. Σύνολο: 783 κάτοικοι.

## Δείτε επίσης
* Κορώνη
* Δήμος Πύλου - Νέστορος
* Διοικητική διαίρεση Περιφερειακής Ενότητας Μεσσηνίας
* Διοικητική διαίρεση νομού Μεσσηνίας
* πρώην Δήμος Κορώνης
*Δημοτική Ενότητα Κορώνης

## Χάρτης περιοχής


## Παραπομπές


## Εξωτερικοί σύνδεσμοι
* Δήμος Πύλου - Νέστορος, από την ιστοσελίδα: www.pylos-nestor.gr του Δήμου Πύλου - Νέστορος.

Κατηγορία:Χωριά της περιφερειακής ενότητας Μεσσηνίας
Κατηγορία:Επαρχία Πυλίας
Κατηγορία:Δήμος Πύλου - Νέστορος
Κατηγορία:Δήμος Κορώνης
Κατηγορία:Δημοτική Ενότητα Κορώνης
Όντρα Βοντζίσουαφ

Η **Όντρα Βοτζίσλαβ** είναι μια πολωνική ποδοσφαιρική ομάδα. Ιδρύθηκε το 1922. Το όνομα της προέρχεται από τον ποταμό Όντερ). Μετά από πολλές δεκαετίες στη δεύτερη και τρίτη κατηγορία της Πολωνίας, προβιβάστηκε στο Πρωτάθλημα ποδοσφαίρου Πολωνίας για πρώτη φορά το 1996. Η ομάδα συνέχισε να βελτιώνετε τα επόμενα χρόνια, κατακτώντας την τρίτη θέση στην πρώτη της συμμετοχή στο πρωτάθλημα και τερματίζοντας στα μέσα του πίνακα τις επόμενες χρονιές. Από το 2007 άρχισε να οπισθοχωρεί, με αποτέλεσμα να υποβιβαστεί στην I liga το 2010. Ωστόσο, κατάφερε να φτάσει στον τελικό του κυπέλλου στο Ekstraklasa Cup το 2009, αλλά έχασε. 

## Επιτεύγματα
* **[[Πρωτάθλημα ποδοσφαίρου Πολωνίας]]:**
** **3η θέση:**(1): 1997
* **[[Polish Cup]]:**
** **Ημιτελικά:**(1): 1997
* **[[Ekstraklasa Cup]]:**
** **Φιναλίστ:**(1): 2009
** **Ημιτελικά:**(1): 2000

## Ευρωπαϊκή πορεία

## Παραπομπές


## Εξωτερικοί σύνδεσμοι

* Official website (odra.wodzislaw.pl)
* Unofficial website (90minut.pl)

Κατηγορία:Ποδοσφαιρικές ομάδες Πολωνίας

Κατηγορία:Ιδρύσεις ποδοσφαιρικών ομάδων το 1922
Ντισκομπόλια Γκρόντζισκ Βιελκοπόλσκι

Η **Ντισκομπόλια Γκρόντζισκ** είναι μια πολωνική ποδοσφαιρική ομάδα. Ιδρύθηκε στις 30 Απριλίου 1922. Έδρα της ομάδας είναι το Stadion Dyskobolia, χωρητικότητας 6.800 θεατών. Μετά από πολλές δεκαετίας στις μικρότερες κατηγορίες της χώρας, η ομάδα κατάφερε να προβιβαστεί στο Πρωτάθλημα ποδοσφαίρου Πολωνίας το 1997. Την πρώτη χρονιά διαβαθμίστηκε αλλά επανήλθε την αμέσως επόμενη χρονιά. Από τότε παραμένει στην ανώτατη κατηγορία, έχοντας δύο δεύτερες θέσεις (2003 και 2005). Συμμετείχε στο Κύπελλο ΟΥΕΦΑ την περίοδο 2003-04, όπου απέκλεισε τις Χέρτα Βερολίνου και Μάντσεστερ Σίτι αλλά αποκλείστηκε από την Ζιροντέν Μπορντό. Συμμετείχε ακόμη στο Κύπελλο ΟΥΕΦΑ την περίοδο 2005-06 αλλά απκλείστηκε από τον πρώτο γύρο από την ΡΚ Λανς. Χρώματα της ομάδας είναι το πράσινο και το άσπρο.

## Τίτλοι-Διακρίσεις
* **[[Πρωτάθλημα ποδοσφαίρου Πολωνίας]]:**
** **Φιναλίστ (2):** 2003, 2005

* **[[Football in Poland|Polish Cup]]:**
** **Κυπελλούχος (2):** 2005, 2007

* **[[Football in Poland|Ekstraklasa Cup]]:**
****Νικήτρια (2):** 2007, 2008

## Ευρωπαϊκή πορεία

## Εξωτερικοί σύνδεσμοι
* https://web.archive.org/web/20090803213256/http://www.dyskobolia.eu/

Κατηγορία:Ντισκομπόλια Γκρόντζισκ
Κατηγορία:Ιδρύσεις ποδοσφαιρικών ομάδων το 1922
Κατηγορία:Ποδοσφαιρικές ομάδες Πολωνίας
ΛΚΣ Λοτζ

Η **ΛΚΣ Λοτζ** (πολωνικά: ŁKS Łódź, «*Łódzki Klub Sportowy Łódź*») είναι ποδοσφαιρικός αθλητικός σύλλογος από το Λοτζ της Πολωνίας. Είναι περισσότερο γνωστός για το ποδοσφαιρικό του τμήμα. Διαθέτει ακόμη τμήματα καλαθοσφαίρισης, πετοσφαίρισης, αντισφαίρισης, στίβου και παλαιότερα χόκεϊ επί πάγου. Ιδρύθηκε το 1908. Έδρα της ομάδας είναι το Στάδιο Λοτζ «Βουαντίσουαφ Κρουλ», χωρητικότητας 16.500 θεατών. Το ποδοσφαιρικό franchise έχει πωληθεί σε ιδιωτικούς επενδυτές ,καθώς η πόλη δεν μπορούσε πλέον να το υποστηρίξει οικονομικά. Μετά από χρόνια οικονομικών δυσκολιών, ο σύλλογος χρεοκόπησε το Μάιο του 2013. Την περίοδο 2012-14 ξεκίνησε από την πέμπτη κατηγορία, όταν επαναδημιουργήθηκε από τη συνεργασία μεταξύ επενδυτών και τοπικών παραγόντων. 

## Ιστορία

## Επιτεύγματα

* **[[Εκστρακλάσα|Πρωτάθλημα Πολωνίας]]:**
** **1η θέση** (2): 1958, 1998
** **2η θέση** (1): 1954
** **3η θέση** (3): 1922, 1957, 1993
* **[[Κύπελλο Πολωνίας (ποδόσφαιρο ανδρών)|Κύπελλο Πολωνίας]]:**
** **Κυπελλούχος** (1): 1957
** **Φιναλίστ** (1): 1994
* **Σούπερ Καπ Πολωνίας:**
** **Φιναλίστ** (2): 1994, 1998

## Ευρωπαϊκή πορεία

## Παραπομπές


## Εξωτερικοί σύνδεσμοι

* Επίσημος ιστότοπος
* Ιστότοπος οπαδών της ΛΚΣ Λοτζ
* Ιστότοπος της Άτλας Αρένα
* ΛΚΣ Λοτζ στο 90minut.pl
* Σελίδα στο Facebook
* Λογαριασμός στο Twitter
* Προφίλ στο Instagram


Κατηγορία:Ιδρύσεις ποδοσφαιρικών ομάδων το 1908
Κατηγορία:Ποδοσφαιρικές ομάδες Πολωνίας
Λέχια Γκντανσκ

Η **Λέχια Γκντανσκ** είναι ένας πολωνικός ποδοσφαιρικός σύλλογος από την πόλη Γκντανσκ, Πολωνία. Το όνομα της ομάδας προέρχεται από από τη λέξη *Λέχια*, ένα εναλλακτικό όνομα της Πολωνίας. Η ομάδα ιδρύθηκε από ανθρώπους που εκδιώχθηκαν από το Λβιβ, οι οποίοι ήταν υποστηριχτέςς του παλαιότερου πολωνικού συλλόγου Lechia Lwów, που είχε ιδρυθεί το 1903. Η Λέχια Γκντανσκ ιδρύθηκε το 1945 και αγωνίζεται στο PGE Arena, χωρητικότητας 43.165 θεατών. Συμμετέχει στο Πρωτάθλημα ποδοσφαίρου Πολωνίας.

## Τρέχουσα σύνθεση

* Τρέχουσα σύνθεση (2019)

## Επιτεύγματα

* **[[Πρωτάθλημα ποδοσφαίρου Πολωνίας]]:**
** **3η θέση:**: 1956
* **[[Κύπελλο Πολωνίας (ποδόσφαιρο ανδρών)|Κύπελλο Πολωνίας]]:**
** **Κυπελλούχος:**(2): 1983, 2019
** **Φιναλίστ:**(1) 1955
** **Ημιτελικά:**(2) 2010, 2011
* **Ασπίδα Πολωνίας:**
** **Νικήτρια:**(2): 1983, 2019
* **[[Κύπελλο Κυπελλούχων Ευρώπης (ποδόσφαιρο)]]:**
** **1ος γύρος:** 1983-84

## Ευρωπαϊκή πορεία

## Παραπομπές


## Εξωτερικοί σύνδεσμοι

* Λέχια Γκντανσκ 
* Λέχια Γκντανσκ 
* Λέχια Γκντανσκ 
* Λέχια Γκντανσκ 


Κατηγορία:Ποδοσφαιρικές ομάδες Πολωνίας
Κατηγορία:Ιδρύσεις ποδοσφαιρικών ομάδων το 1945
Κορόνα Κιέλτσε

Η **Κορόνα Κιέλτσε** είναι μια πολωνική ποδοσφαιρική ομάδα, η οποία συμμετέχει στο Πρωτάθλημα ποδοσφαίρου Πολωνίας. Ιδρύθηκε στις 10 Ιουλίου 1973. Έδρα της ομάδας είναι το Δημοτικό Στάδιο (Κιέλτσε), χωρητικότητας 15.550 θεατών. Το 2005 ποβιβάστηκε για πρώτη φορά στο Πρωτάθλημα ποδοσφαίρου Πολωνίας, όπου παρέμεινε για 5 συνεχόμενες σεζόν. Την περίοδο 2006-07 συμμετείχε στον τελικό του κυπέλλου. Διαβαθμίστηκ το 2008 και επέστρεψε στην ανώτατη κατηγορία την επόμενη χρονιά.

## Επιτεύγματα
* **[[Πρωτάθλημα ποδοσφαίρου Πολωνίας]]:**
****5η θέση** (2): 2006, 2012, 2017
* **[[Κύπελλο Πολωνίας (ποδόσφαιρο ανδρών)|Κύπελλο Πολωνίας]]:**
****Φιναλίστ** (1): 2007
****Ημιτελικά** (1): 2006
* **[[Ekstraklasa Cup|Polish League Cup]]:**
****Προημιτελικά** (1): 2007

## Τρέχουσα σύνθεση

* Τρέχουσα σύνθεση (2017)

## Διακεκριμένοι ποδοσφαιριστές

*  Πιότρ Σβιερτσέφσκι

## Παραπομπές


## Εξωτερικοί σύνδεσμοι

* Κορόνα Κιέλτσε 
* Κορόνα Κιέλτσε  
* Κορόνα Κιέλτσε (90minut.pl) 


Κατηγορία:Ποδοσφαιρικές ομάδες Πολωνίας
Κατηγορία:Ιδρύσεις ποδοσφαιρικών ομάδων το 1973
Ζαγκουένμπιε Λούμπιν

Η **Ζαγκλέμπιε Λούμπιν** (πολωνικά: *Zagłębie Lubin*, ορθή προφορά *Ζαγκουέμπιε*, που σημαίνει υδάτινη λεκάνη) είναι ποδοσφαιρικός σύλλογος στο Λούμπιν της Πολωνίας. Ιδρύθηκε στις 10 Σεπτεμβρίου 1945 ως OMTUR Λούμπιν και έδρα της αποτελεί το Στάντιον Ζαγκλιέμπια Λούμπιν, χωρητικότητας 16.100 θεατών. Έχει κατακτήσει το πρωτάθλημα Πολωνίας τα 1991 και 2007, χρονιά όπου αναδείχθηκε επίσης νικήτρια του Σούπερ Καπ. Την αγωνιστική περίοδο 2013-14 μετείχε στην Α' κατηγορία (Ekstraklasa).

## Τίτλοι
* **[[Πρωτάθλημα ποδοσφαίρου Πολωνίας]]:**
****Πρωταθλήτρια** (2): 1990/91, 2006/07 
****2η θέση** (1): 1989/90 
* **[[Πολωνικά Σούπερ Καπ]]:**
****Νικήτρια** (1): 2007 

## Ευρωπαϊκή πορεία

## Τρέχουσα σύνθεση
* Τρέχουσα σύνθεση (2017)

## Διακεκριμένοι ποδοσφαιριστές

*  Λούκας Πίστσεκ
*  Πιότρ Σβιερτσέφσκι

## Παραπομπές


## Εξωτερικοί σύνδεσμοι

* Επίσημος ιστότοπος 
* Ανεπίσημος ιστότοπος 
* Ζαγκλέμπιε Λούμπιν (90minut.pl) 


Κατηγορία:Ποδοσφαιρικές ομάδες Πολωνίας
Κατηγορία:Ιδρύσεις ποδοσφαιρικών ομάδων το 1945
Ζνιτς Προύσκουφ

Η **Ζνιτς Προύσκοβ** είναι μια πολωνική ποδοσφαιρική ομάδα από την πόλη Προύσκοβ. Ιδρύθηκε το 1923. Έδρα της ομάδας είναι το Stadion Znicza Pruszków, χωρητικότητας 8000 θεατών. Συμμετέχει στην II Liga. Καλύτερη επίδοση της ομάδας ήταν η 5η θέση στο πρωτάθλημα Polish First League τις περιόδους 2007-08 και 2008-09. 

## Παραπομπές


## Εξωτερικοί σύνδεσμοι
* 
* 
*Unofficial website  
*Znicz Pruszków on 90minut.pl  

Κατηγορία:Ποδοσφαιρικές ομάδες Πολωνίας
Κατηγορία:Ιδρύσεις ποδοσφαιρικών ομάδων το 1923
Κατηγορία:Ζνιτς Προύσκοβ
ΓΚΣ Τίχι

Η **ΓΚΣ Τίχι** είναι πολωνική ποδοσφαιρική ομάδα. Ιδρύθηκε στις 20 Απριλίου 1971. Έδρα της ομάδας είναι το Tychy City Stadium, χωρητικότητας 12000. Συμμετέχει στη I liga, τη δεύτερη κατηγορία της χώρας. Συμμετείχε στο Πρωτάθλημα ποδοσφαίρου Πολωνίας την περίοδο 1974-1977.

## Ευρωπαϊκή πορεία

## Εξωτερικοί σύνδεσμοι
* 


Κατηγορία:Ποδοσφαιρικές ομάδες Πολωνίας
Κατηγορία:Ιδρύσεις ποδοσφαιρικών ομάδων το 1971
ΓΚΣ Μπεουχάτουφ

Η **ΓΚΣ Μπελχάτοφ** είναι μια επαγγελματική, ποδοσφαιρική ομάδα η οποία συμμετέχει στην 1 Λίγκα, τη δεύτερη κατηγορία Πολωνίας. Ιδρύθηκε το 1977. Έδρα της ομάδας είναι το Stadion GKS, χωρητικότητας 5.238 θεατών. Το 2007 ήταν φιναλίστ στο Πρωτάθλημα ποδοσφαίρου Πολωνίας. Έχει δύο αποτυχημένες συμμετοχές στο κύπελλο Πολωνίας (1996, 1999), μία αποτυχημένη συμμετοχή στο Ekstraklasa Cup (2007) και μία αποτυχημένη συμμετοχή στο Polish SuperCup (2007).

## Τίτλοι
* **[[Πρωτάθλημα ποδοσφαίρου Πολωνίας]]:**
****2η θέση** (1): 2006/07

* **[[Κύπελλο Πολωνίας (ποδόσφαιρο ανδρών)|Πολωνικά Κύπελλο]]:**
****Φιναλίστ** (2): 1995/96, 1998/99

## Ευρωπαϊκή πορεία

## Διακεκριμένοι ποδοσφαιριστές

(αλφαβητική σειρά)

## Παραπομπές


## Εξωτερικοί σύνδεσμοι
*ΓΚΣ Μπελχάτοφ 
*ΓΚΣ Μπελχάτοφ (soccerway.com) 
*ΓΚΣ Μπελχάτοφ (90minut.pl) 

Κατηγορία:ΓΚΣ Μπελχάτοφ
Κατηγορία:Ποδοσφαιρικές ομάδες Πολωνίας
Κατηγορία:Ιδρύσεις ποδοσφαιρικών ομάδων το 1977
Γκβάρντια Βαρσοβίας

Η **Γκβάρντια Βαρσοβίας** είναι ένας πολωνικός αθλητικός σύλλογος από τη Βαρσοβία. Η ομάδα ιδρύθηκε το 1948. Συμμετέχει στην Polish liga okręgowa (7η κατηγορία). Έδρα της ομάδας είναι το ul. Racławicka 132, χωρητικότητας 9000 θεατών.  Η ομάδα συμμετείχε στο Πρωτάθλημα ποδοσφαίρου Πολωνίας τις περιόδους 1953–1960 (8 σεζόν), 1962–1966 (5 σεζόν), 1967–1968, 1969–1975, 1978–1979 και 1981–1983. Μεγαλύτερη επιτυχία του ήταν η 2η θέση το 1957. 

## Ευρωπαϊκή πορεία

## Τίτλοι
* **[[Κύπελλο Πολωνίας (ποδόσφαιρο ανδρών)|Κύπελλο Πολωνίας]]:**
** **Κυπελούχος: 1954**

## Εξωτερικοί σύνδεσμοι
* Official Website

Κατηγορία:Ποδοσφαιρικές ομάδες Πολωνίας
Κατηγορία:Ιδρύσεις ποδοσφαιρικών ομάδων το 1948
Κατηγορία:Γκβάρντια Βαρσοβίας
Πολόνια Μπίτομ

Η **Πολόνια Μπίτομ** (*Polonia Bytom*) είναι ποδοσφαιρικός σύλλογος στο Μπίτομ της Πολωνίας. Ιδρύθηκε στις 4 Ιανουαρίου 1920, το 1922 όμως ανέστειλε τις δραστηριότητές του όταν η πόλη προσαρτήθηκε βίαια στο γερμανικό *[[Ζωτικός χώρος|ζωτικό χώρο]]* ως Μπόιτεν. Το Μάιο του 1945, μεγάλος αριθμός ποδοσφαιριστών και παραγόντων της Πόγκον του Λβοβ (σημερινό Λβιβ της Ουκρανίας), η οποία είχε διαλυθεί από το Σεπτέμβριο του 1939 με τη χιτλερική εισβολή στη χώρα, έφτασαν στο Μπίτομ και επανασύστησαν την Πολόνια. Αυτή έκτοτε θεωρείται η διάδοχος της ισχυρότερης πολωνικής ομάδας τη δεκαετία του '20, παρότι η Πόγκον ιδρύθηκε εκ νέου το 2009 (μία 70ετία αργότερα).

Ο τερματοφύλακας Έντβαρντ Σιμκόβιακ με 53 διεθνείς συμμετοχές μεταξύ 1952 και 1969 για την Πολωνία, αποτελεί τον πλέον φημισμένο παίκτη στην ιστορία του συλλόγου και η 5.500 θεατών έδρα, φέρει προς τιμήν του το όνομα *Στάντιον Εντβάρντα Σιμκοβιάκα*. Η Πολόνια έχει κατακτήσει το εγχώριο πρωτάθλημα τα 1954 και 1962 (στο επόμενο επόμενο Κύπελλο Πρωταθλητριών απέκλεισε τον Παναθηναϊκό με δύο νίκες), ενώ το 2007 επέστρεψε στην Α' κατηγορία κατόπιν απουσίας 20 χρονών. Την αγωνιστική περίοδο 2012-13 υποβιβάστηκε στην Γ' κατηγορία (II liga).

## Τίτλοι
### Εθνικοί
* **[[Πρωτάθλημα ποδοσφαίρου Πολωνίας|Πρωτάθλημα Πολωνίας]]**
** **Πρωταθλήτρια** (2): 1954, 1962
** **Φιναλίστ** (4): 1952, 1958, 1959, 1961 
* **[[Κύπελλο Πολωνίας (ποδόσφαιρο ανδρών)|Κύπελλο Πολωνίας]]**
** **Φιναλίστ** (3): 1964, 1973, 1977

### Διεθνείς
* **[[Κύπελλο Ιντερτότο ΟΥΕΦΑ|Κύπελλο Ιντερτότο (ΟΥΕΦΑ)]]**
** **Κυπελλούχος** (1): 1965
** **Φιναλίστ** (1): 1964
* **Διοργανώσεις Διεθνούς Ποδοσφαιρικής Λίγκας (International Soccer League) στις ΗΠΑ** (ως προσκεκλημένος σύλλογος)
** **Πρωταθλήτρια** (1): 1965
** **Κυπελλούχος** (1): 1965

## Ευρωπαϊκή πορεία

## Παραπομπές


## Εξωτερικοί σύνδεσμοι

* Έμβλημα συλλόγου
* 
* Επίσημος οπαδικός ιστότοπος 


Κατηγορία:Ποδοσφαιρικές ομάδες Πολωνίας
Κατηγορία:Ιδρύσεις ποδοσφαιρικών ομάδων το 1920
Βίσουα Πουότσκ

Η **Βίσλα Πλοτσκ** είναι μια πολωνική ομάδα η οποία διαθέτει τμήματα ποδοσφαίρου και χειροσφαίριση. Ιδρύθηκε το 1947 σαν *Elektryczność Płock*. Η ποδοσφαιρική ομάδα συμμετέχει στην Εκστρακλάσα. Χρησιμοποιεί ως έδρα το Στάδιο Κάζιμιρ Γκόρσκι, χωρητικότητας 12.800 θεατών. 

## Επιτεύγμτα
### Εθνικά
* **[[Πρωτάθλημα ποδοσφαίρου Πολωνίας]]:**
****4η θέση** : 2005
****5η θέση** : 2004

* **[[Κύπελλο Πολωνίας (ποδόσφαιρο ανδρών)|Κύπελλο Πολωνίας]]:**
****Κυπελλούχος** (1): 2006
****Φιναλίστ** (1): 2003

* **Ασπίδα Πολωνίας:**
****Νικήτρια** (1): 2006

### Ευρώπη
* **[[Κύπελλο Κυπελλούχων Ευρώπης (ποδόσφαιρο)]]:**
****Προκριματικός γύρος** (1): 2003/2004
****2ος προκριματικός γύρος** (2): 2005/2006, 2006/2007

## Ευρωπαϊκή πορεία

## Τρέχουσα σύνθεση
* Τρέχουσα σύνθεση (2019)

## Διακεκριμένοι ποδοσφαιριστές

*  Μάρτσιν Βασιλέφσκι

## Εξωτερικοί σύνδεσμοι
*Official website  
*Βίσλα Πλοτσκ (90minut.pl)


Κατηγορία:Ιδρύσεις ποδοσφαιρικών ομάδων το 1947
Κατηγορία:Ποδοσφαιρικές ομάδες Πολωνίας
Αμίκα Βρόνκι

Η **Αμίκα Βρόνκι** ήταν πολωνική ποδοσφαιρική ομάδα. Ιδρύθηκε το 1992. Έδρα της ομάδας ήταν το Stadion Amica, χωρητικότητας 5.296 θεατών. Η ομάδα προέκυψε από την ένωση των Błękitni Wronki και LZS Czarni Wromet Wróblewo. Τέσσερα χρόνια μετά την ίδρυσή της έφτασε από την τέταρτη κατηγορία στο Πρωτάθλημα ποδοσφαίρου Πολωνίας. Συμμετείχε στην ανώτατη κατηγορία από το 1995. Τον Μάιο του 2006 συνενώθηκε με τη Λεχ Πόζναν. Είχε κατακτήσει 3 κύπελλα Πολωνίας (1998, 1999, 2000) και 2 Polish Supercup (1998, 1999).

## Ευρωπαϊκές συμμετοχές
* Κύπελλο Κυπελλούχων Ευρώπης ποδοσφαίρου 1998-99 – 1ος γύρος
* Κύπελλο ΟΥΕΦΑ 1999-00 – 2ος γύρος
* Κύπελλο ΟΥΕΦΑ 2000-01 – 2ος γύρος
* Κύπελλο ΟΥΕΦΑ 2002-03 – 2ος γύρος
* Κύπελλο ΟΥΕΦΑ 2004-05 – Όμιλοι

## Εξωτερικοί σύνδεσμοι
* Official website  
* Fans' website   


Κατηγορία:Ποδοσφαιρικές ομάδες Πολωνίας
Κατηγορία:Ιδρύσεις ποδοσφαιρικών ομάδων το 1992
Λεχ Πόζναν

Η **Λεχ Πόζναν** (πολωνικά: *Lech Poznań*, ) είναι πολωνική ποδοσφαιρική ομάδα από το Πόζναν. Ιδρύθηκε το 1922. Έδρα της ομάδας είναι το Στάδιο Πόζναν, χωρητικότητας 41.609 θεατών. Συμμετέχει στο Πρωτάθλημα ποδοσφαίρου Πολωνίας. Έχει κερδίσει 7 πρωταθλήματα και 5 κύπελλα Πολωνίας.

## Ευρωπαϊκή πορεία

## Τίτλοι

* **[[Πρωτάθλημα ποδοσφαίρου Πολωνίας|Πρωτάθλημα Πολωνίας]]:**
****Πρωταθλήτρια** (9): 1983, 1984, 1990, 1992, 1993, 2010, 2015, 2022, 2025
****2η θέση** (3): 2013, 2014, 2020
****3η θέση** (7): 1949, 1950, 1978, 2009, 2017, 2018, 2023
* **[[Κύπελλο Πολωνίας (ποδόσφαιρο ανδρών)|Κύπελλο Πολωνίας]]:**
****Κυπελλούχος** (5): 1982, 1984, 1988, 2004, 2009
****Φιναλίστ** (5): 1980, 2011, 2015, 2016, 2017
* **[[Σούπερ Καπ Πολωνίας]]:**
****Νικήτρια** (6): 1990, 1992, 2004, 2009, 2015, 2016
****Φιναλίστ** (4): 1983, 1988, 2010, 2022

## Διακεκριμένοι ποδοσφαιριστές

(αλφαβητική σειρά)

## Παραπομπές


## Εξωτερικοί σύνδεσμοι

*

Κατηγορία:Λεχ Πόζναν
Κατηγορία:Ιδρύσεις ποδοσφαιρικών ομάδων το 1922
Κατηγορία:Ποδοσφαιρικές ομάδες Πολωνίας
Βίλλεμ Κάντερ

Ο **Βίλλεμ Κάντερ** (ολλ. *Willem Canter*, ή *Wilhelm Canter*, 1542 - 1575) υπήρξε ο πρώτος σημαντικός Ολλανδός ελληνιστής της πατρίδας του. Η διδασκαλία του επηρέασε τους κλασικούς φιλολόγους μέχρι και τον 19ο αιώνα.

## Βιογραφία
Γεννήθηκε το 1542 στο Λέουβαρντεν ή στην Ουτρέχτη. Η καταγωγή του ήταν από εύπορη οικογένεια της Φρυσσίας. Από νωρίς διδάχτηκε αρχαίες γλώσσες, στις οποίες από μικρός έδειξε ιδιαίτερη κλίση. Διδάσκαλός του ήταν ο Γεώργιος Μακροπέδιος (*Georgius Macropedius*, *Joris van Lanckvelt*). Σε ηλικία 12 ετών γράφτηκε φοιτητής στο Καθολικό Πανεπιστήμιο της Λέουβεν, και το 1560 συνέχισε στο Πανεπιστήμιο των Παρισίων, όπου γνωρίστηκε με τον Ζαν Ντορά (*Jean Dorat*) και τον Γιόζεφ Σκάλιγκερ (*Joseph Justus Scaliger*). Περιηγήθηκε στη Γερμανία και Ιταλία, όπου γνωρίστηκε και με άλλους κλασικούς φιλολόγους. Κατά την διάρκεια των πολέμων 1562–98 αναγκάστηκε να εγκαταλείψει τη Γαλλία και αφού διέμεινε λίγα χρόνια στην Ιταλία επέστρεψε στην πατρίδα του.

Απεβίωσε από φυματίωση το 1575 στην Λέουβεν.

## Έργο του και επιρροή
Ο Κάντερ ήταν άριστος γνώστης της αρχαίας ελληνικής γλώσσας και γι' αυτό διακρινόταν από τους συναδέλφους του της εποχής. Μετέφρασε πολλά έργα Ελλήνων στα λατινικά. Μαζί με τον Σκάλιγκερ εξέδωσε σχολιασμένα έργα του Λυκόφρονα του Χαλκιδέα και του Αθήναιου, ενώ ο ίδιος μετέφρασε αρχαίους τραγικούς ποιητές, οι οποίοι εκδόθηκαν μετά τον θάνατό του. Μετάφρασε και Έλληνες ρήτορες, τον Αίλιο Αριστείδη, Γοργία, Ανδοκίδη και Λυσία. Οι εκδόσεις του αυτές έκαναν τα έργα των αρχαίων Ελλήνων προσιτά στους Ολλανδούς φιλολόγους,  χρησίμευσαν ως αναγνωστικά και έγιναν αφετηρία μελέτης των ελληνικών γραμμάτων. Οι ιδέες του περί φιλολογίας εκδόθηκαν το 1566 στη Βασιλεία και συνέχισαν να επανεκδίδονται και να διδάσκονται μέχρι τον 19ο αιώνα.

## Πηγές
* Melchior Adam: *Vitae Germanorum philosophorum…*. Frankfurt am Main 1615, S. 272–288 (ψηφιακή έκδοση).
* Peter Kuhlmann: *Canter, Willem.* In: Derselbe, Helmuth Schneider (Hrsg.): *Geschichte der Altertumswissenschaften. Biographisches Lexikon*. '' Supplemente Bd. 6). Metzler, Stuttgart u. a. 2012, ISBN 978-3-476-02033-8, Sp.&nbsp;197–198.

Κατηγορία:Ελληνιστές
Κατηγορία:Ολλανδοί φιλόλογοι
Σλοβακικές βουλευτικές εκλογές 2010

Στη Σλοβακία διεξήχθησαν **βουλευτικές εκλογές στις 12 Ιουνίου 2010**. Η ψηφοφορία παρατάθηκε σε περιοχές στα δυτικά της χώρας μέχρι αργά το βράδυ της ίδιας ημέρας, εξαιτίας ακραίων καιρικών φαινομένων. Στις εκλογές εκείνες, το κόμμα του Ρόμπερτ Φίτσο ήρθε πρώτο σε ποσοστό ψήφων με 34,8%, ωστόσο συγκέντρωσε μόλις 62 έδρες, με αποτέλεσμα να μην μπορεί να σχηματίσει κυβέρνηση αυτοδυναμίας. Έτσι, στις 13 Ιουνίου ο πρωθυπουργός έλαβε εντολή σχηματισμού νέας κυβέρνησης, σε συνεργασία με τα τρία κόμματα της αντιπολίτευσης και το ουγγρικό κόμμα , τα οποία συγκέντρωσαν μαζί 79 έδρες. Έπειτα από την αποτυχία του Φίτσο να παρουσιάσει αυτοδύναμο κυβερνητικό σχήμα, ο πρόεδρος Ιβάν Γκασπάροβιτς έδωσε εντολή για σχηματισμό κυβέρνησης στην πρόεδρο του κεντροδεξιού χριστιανοδημοκρατικού κόμματος Ιβέτα Ραντιτσόβα, η οποία έγινε και η πρώτη γυναίκα στο πρωθυπουργικό αξίωμα στην ιστορία της χώρας και ανέλαβε καθήκοντα στις 9 Ιουλίου 2010.

## Αποτελέσματα

## Παραπομπές


2010 εκλογες
Κατηγορία:Εκλογές του 2010